تورک فیلم صنایع‌سی ایله کؤکلو و قالیجی موناسیبت‌لر یارا‌دان تورکیه رادیو تلویزیون قورومو (ت.ر.ت) 16-23 اوکتوبر تاریخ‌لرینده کئچیریله‌جک 53-جو اولوسلار آراسی آنتالیا فیلم فستیوا‌لی چرچیوه‌سینده تشکیل اولونان آنتالیا فیلم فوروموندا سئچیله‌جک بیر لاییحه‌یه 40 مین ترک لیره‌سی مبلغ‌ینده اینکیشاف دستکی وئره‌جک.
بو ایل ایلک دفعه فستیوال چرچیوه‌سینده یئر آلان، اورتاق یاپیم و لاییحه یاراتما پلاتفورمو اولان آنتالیا فیلم فورومو باشدا تورکیه اولماقلا، دونیانین هر یئرینده اورتاق یاپیم ایمکان‌لارینی آرتیرماق، یاپیمجی و یونتمنلرین یئنی فیلم‌لر اؤرتمه سینه  و لاییحه‌لری‌نین اولوسلار آراسی سینما صنایع‌سینده یئر توتماسینا قاتفی وئرمک مقصدی گودور.
اؤتن ایل کئچیریلن "سینمایا تلویزیوندان باخماق: TRT TV  فیلم‌لری" مؤوضولو پانل-ده پئشکارلارین بؤیوک ماراغی ایله قارشی‌لاشان TRT ، بو ایلکی فوروم-ا داها گوج‌لو قاتیلیمی هدف‌له‌یر.
